Covid-19: Sterfgevalle styg met sewe | Maroela Media
Covid-19: Sterfgevalle styg met sewe
Die getal bevestigde Covid-19-gevalle in Suid-Afrika het Saterdagaand op 4 361 gestaan.
"Dit spyt ons om nóg sewe sterftes aan te meld, wat die getal sterftes op 86 te staan bring," het Zweli Mkhize, minister van gesondheid, gesê.
Vier van die sterftes is in die Oos-Kaap aangemeld, nog twee in die Wes-Kaap en een sterfte is in Limpopo bevestig.
Die episentrum van die virus is steeds die Wes-Kaap, waar 1 304 Covid-19-gevalle aangemeld is. Dit word gevolg deur Gauteng, KwaZulu-Natal en die Oos-Kaap.
Wêreldmalariadag is intussen vandag gevier en Mkhize sê terwyl daar gewerk word om die Covid-19-pandemie te stuit, moet die stryd teen malaria nie uit die oog verloor word nie.
"Ons moet net so waaksaam wees terwyl ons voortgaan om die stryd teen oordraagbare en nie-oordraagbare siektes te stry," het Mkhize gesê.
Mkhize het gesê die Wêreldgesondheidsorganisasie het vroeër 'n beroep gedoen dat stappe wat gedoen word om Covid-19 te bekamp nie die voorkoming- en behandelingsdienste vir malaria ontwrig nie.
Baie van die beleid wat vir Covid-19 in werking gestel word, is ook gegrond op lesse wat geleer is uit die veldtog om malaria teen 2023 uit te wis, het die minister gesê.
Uitstel vir SAL-werkers oor skeidingsooreenkomste
Ek lees dat kubaanse dokter na suid afrika gebring gaan word om te help met die covid 19,ek dink dit is n skande as in ag geneem word wit studente word afgekeer om mediese te studeer agv kwota sisteme gebaseer op ras.
7 per dag, dis baie erg, lyk my dit klim nou ook teen 10% per dag soos oorsee op hul hoogtepunt.
So van die os op die jas, ons moord syfer het voor die Corona op 55 per dag gestaan, weet iemand waar dit nou staan tydens die lockdown?
Dit Sal van Baie waarde wees as Jul grafiek plaas wat die drie peovinsies met hoogste syfers. Dan Kan ons bepaal waar daat n afname is of nie?